Зэкъуэтыныгъэр лъапIэщ
Урысейм и цIыхубэ зэкъуэтыныгъэм и махуэр Iэтауэ щагъэлъэпIащ Налшык къалэм. Къэрал киноконцерт гъэлъэгъуапIэм и гупэ утым щекIуэкIа пэкIум хэтащ политикэ партхэмрэ жылагъуэ зэгухьэныгъэхэмрэ я лIыкIуэхэр.
ЦIыхубэм я зэкъуэты-ныгъэм и мыхьэнэр, зэныбжьэгъугъэм къэралым и лъабжьэр нэхъ быдэ зэрищIыр къыхэщу къэпсэлъащ «Вече» урыс лъэпкъ щэнхабзэ зэгухьэныгъэм и унафэщI Канунников Анатолий, Къэбэрдей Адыгэ Хасэм и тхьэмадэ, «Адыгэ псалъэ» газетым и редактор нэхъыщхьэ ХьэфIыцIэ Мухьэмэд, «Алан» балъкъэр жылагъуэ зэгухьэныгъэм и унафэщIым и къуэдзэ Караев Расул сымэ.
Урысейм и Гимным щIэ-ту, ди къэралым ис лъэпкъ псоми я зэкъуэтыныгъэм и дамыгъэ папщIэу, сабийхэм утыку кърахьащ УФ-м и бэракъ иныр.
Махуэр щIэщыгъуэ, нэгузыужь ящIащ республикэм и уэрэджыIакIуэхэмрэ къэфакIуэхэмрэ.
Къэбарт Мирэ.
